en en en en en id en en fr ms ca id en en en id en en fr ms ca id id en id id id id id id ms en id id id id ms id id id id ms ms id ms id tr id id id id id id id id en ms id ms id id id id ms id ms id ms ms id ms ms id ms ms ms id id ms id id ms id id id ms id en ml de en en nl en en en en ms en id en id en ms fr en id id en en en fa en en en en en en es en en ms en fr en en en en en id en en
Nota Sembang Abah: Boikot Nuh – Saifulislam.Com
Saturday , September 3 2022
“Kau tahu, dia tu walaupun berdakwah sana sini, anak sendiri pun bertatu!”
“Isy, kalau sudah anak sendiri pun tak boleh nak dakwah, ada hati nak ubah dunia!”
“Tapi sebenarnya, bukan setakat anak dia. Bini dia pun sama jugak. Pakai seksi. Mati pula masa banjir hari itu. Tuhan dah tunjuk kuasa pun masih degil. Entahlah. Agaknya dia bawak balik rezeki tiada logo halal kot. Sebab itu anak bini degil belaka. Keras hati!” mereka meneruskan perbualan.
Minum petang sambil makan biskut kurma, diiringi dendangan nasyid Iman Adalah Permata nyanyian kumpulan nasyid Hairan..”Iman tak dapat diwarisi, dari seorang ayah yang bertakwa. Ia tak dapat dijual beli. Ia tiada di tepian pantai!” Nazir, solo kumpulan Hairan menyanyi dengan volume nombor 8.
Jiran rumah sebelah pun menoleh.
“Hurmm… dia seorang sahaja ada radio agaknya. Aku nak tidurkan anak pun susah” rungutnya geram.
Jiran sebelah, sepasang suami isteri, Abang Haji dan Kak Hajjah di anjung rumah sebelah suka pasang radio kuat-kuat.
Abang Haji dan Kak Hajjah tidak dapat menerima kredibiliti pendakwah yang gagal mengislamikkan keluarga sendiri.
Mereka syukur dan senyum dengan foto baiti jannati mereka. Suami islamik, isteri solehah, anak taat, semua huffaz.
Untuk mengukuhkan lagi standard islamik mereka, teringat pula penyanyi terkenal berayahkan ustaz, ulama hebat anaknya pelakon… Allah, inilah akhir zaman.
Lewat petang itu mereka tergerak hati membuka mushaf.
Terjumpa kisah Nuh ‘alayhi al-salam yang tidak berhenti berusaha walaupun gulungan ombak banjir sudah hampir menelan isteri dan anaknya yang ingkar. Bukan setakat isteri tidak bertudung atau anak bertatu, malah sampai menolak tauhid dan mati kafir.
Muhammad sallallāh ‘alayhi wa sallam juga, berusaha hingga ke detik akhir nafas Abu Talib, ayah saudara yang dikasihi.
Abang Haji dan Kak Hajjah terdiam.
Mereka juga terkejut sebab hadith bercerita tentang ‘gelagat’ isteri-isteri Nabi sallallāh ‘alayhi wa sallam. Selama ini apabila baca kekurangan, ia mesti keburukan lagi memburuk-burukkan. Terlupa penceritaan itu adalah untuk tujuan iktibar.
Abah Haji dan Kak Hajjah tidak jadi boikot sesiapa.
Dunia ini penuh tanggungjawab, usaha dan harapan.
Harapan tidak pernah putus.
Hakikatnya hasil dakwah bukan kuasa manusia.
Di sebalik ‘kegagalan’ pendakwah yang hendak diboikot itulah, tertakzimnya kuasa Allah.
Didik, bukan kritik. Doa, bukan cerca. Optimis, bukan pesimis.
Sembang Abah Musim 1 Episod 2
Posted by My Learning Journey on Ahad, 14 Jun 2020
DI SEBALIK TABIR SEMBANG ABAH
Sebelum sesi live hari ini, semalam kami berbual anak beranak.
Saya sekali lagi nasihatkan anak supaya beliau tidak memakai rantai leher semasa sesi live esok. Saya tidak mahu dia dikritik dan dimaki netizens.
Kami sudah banyak kali berdiskusi mengenai hal ini. Semalam timbul sekali lagi.
Saya jelaskan sekali lagi hukum lelaki memakai rantai adalah haram. Fatwa pun banyak.
Bukan sahaja haram, malah saya juga tidak suka. Saya benci kepadanya. Dan saya berterus terang. Si adik pun bertanya, adakah si abang masih mahu berterusan menyakiti hati ayah.
Anak saya tegaskan, memakai rantai emas haram. Memakai rantai bukan emas, tiada di dalam nas. Hanya ulama yang kata rantai adalah aksesori wanita dan haram menyerupai wanita. Bagi dia, di dalam masyarakat di sini (di Finland), rantai tidak pernah dipandang sebagai perhiasan wanita. There’s nothing feminin in wearing necklace, tegas beliau.
Beliau mempersoalkan kenapa adat dan pandangan masyarakat hendak mempengaruhi syariat?
Saya jelaskan peranan adat di dalam usul fiqh, bagaimana pandangan Muslim terhadap sesuatu itu ada nilainya. Jika bersumpah tidak makan daging, adakah ia termasuk ayam? Penentunya adalah adat dan konteks setempat. Adakah adat di situ memaksudkan lafaz daging itu termasuk ayam atau tidak.
Kenapa saya tidak suka lelaki memakai rantai, itu pertanyaan beliau.
Saya kata, satunya saya berpegang dengan fatwa haram lelaki memakai rantai. Keduanya, hadith Rasulullah sallallāh ‘alayhi wa sallam yang baginda menyatakan bahawa “barangsiapa yang menyerupai sesuatu kaum, maka dia adalah daripada kaum tersebut.”
Panjang kami berbahas bagaimana Rasulullah sallallāh ‘alayhi wa sallam melarang lelaki mencukur licin janggut, menyuruh solat pakai kasut, melewatkan sahur mengawalkan berbuka puasa, pemakaian isbal apabila melabuhkan pakaian melebihi buku lali, larangan qaza’ yakni memotong sebahagian rambut dan meninggalkan sebahagian lain… serta macam-macam lagi hukum hakam yang sifatnya adalah pada memelihara identiti Muslim, berbeza daripada ahli Kitab, atau kelompok yang baginda tidak suka.
Anak saya bertegas bahawa hujah saya tidak meyakinkan beliau dan beliau akan baca lagi.
Saya tegaskan lagi bahawa kalau ditolak ketepi semua hujah agama pun, saya sebagai bapa tidak suka. Saya tidak pernah menerimanya. Saya sudah beri amaran jika pakai rantai atau warnakan rambut bukan-bukan, saya tidak akan pandang muka sesiapa yang melakukannya di rumah saya.
Beliau minta maaf kerana melukakan hati saya.
Tetapi bagi beliau rantai itu adalah statement beliau tentang cara beliau berfikir dan beliau benci dengan perangai hipokrit orang Malaysia yang kalau ada 1000 kebaikan pun, satu kekurangan itu yang akan mereka suarakan. Terutamanya golongan ‘baik-baik’ yang banyak mengerumuni media sosial ayahnya.
Saya sukar menolak hal tersebut.
Pesanan terakhir saya kepada beliau ialah, teruskan membaca dan mengkaji. Sentiasa kena jujur dan berintegriti. Jika sampai satu peringkat beliau dapati hukumnya A, tetapi memilih B sebab ego, ingatlah Allah haramkan Syurga mereka yang hatinya ada sifat ego.
Al-Kibr itu ialah memandang rendah manusia dan memperlekeh kebenaran.
Beliau akur nasihat saya dan akan terus membaca. Beliau akur banyak yang beliau belum tahu. Tetapi beliau tidak akan menanggalkan rantai itu hanya untuk keselesaan mata dan mulut netizen.
Bukan ‘saifulislam.com’ atau ‘anak ustaz Hasrizal’, itu pendiriannya.
Saya kata oleh kerana itu pendirian beliau, saya berhak menulis mengenai hal ini sebagai tanggungjawab saya. Beliau bersetuju.
Jika saya diberi pilihan sekali pun, saya tidak mahu anak selain anak-anak saya sekarang kerana mereka adalah syurga saya, untuk saya. Dan saya adalah bapa mereka.
Tiada sedikit pun bahagian keluarga kami milik masyarakat.
Ia adalah kepalsuan hidup ‘public figure’ yang kami tidak langgan.
Semoga ada iktibar dalam hal ini berkaitan peranan kita sebagai ibu bapa dalam mendidik anak-anak.
Fokus kepada redha Allah.
Bukan kehendak media sosial dan massa.
Previous Urban Legend Budak Izzuddin: Tragedi 1991
Next Mencegah Anak Hidup Bermuka-muka | Sembang Abah
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved